Gisa
Ny gisa dia voron-drano lehibe noho ny ganagana na ny dokotra, izay iray karazana aminy, fisa-bava, manana rantsan-tongotra efatra ka ny telo aloha atambatry ny hoditra mitapelaka ahafahany milomano tsara, fa ny iray afara misaraka amin'ireo telo ireo. Maro karazana ny gisa ka ny sasany fiompy fa ny sasany hafa dia gisadia sady mpifindra monina. Vorona mpihinana ahirta ny gisa ka misy ireo izay mpanimba voly. Isan-karazany ny lokon'ny gisa ka misy ireo fotsy ranoray sy ireo volondavenona.

Ohabolana malagasy momba ny gisa 

 Gisalahy homan-ketsa ka izy mangalatra indray no avo feo.
 Gisalahy amoron' ony ka ny sisa tsy maty mihiaka.

Jereo koa 

 Akoho
 Akanga
 Aotirisy
 Dokotra
 Ganagana
 Voromailala
 Vorontsiloza